Burgunyons

Os burgunyons (en francés bourguignons) son os habitants de Borgonya y d'o Franco Condau, actualment asimilaus a lo pueblo francés, en a Edat Meya yeran consideraus un pueblo diferent. Son de relichión catolica.

 Luenga 

As parlas tradicionals en Borgonya y centro y norte d'o Franco Condau corresponden a luengas d'Oil (borgonyón), pero en o sud d'o Franco Condau bi ha parlas que corresponden a l'arpitán.

 Etnonimo 
O toponimo Borgonya provién de Burgundia, tierra d'os burgundios, un pueblo chermanico sozmeso por os francos. En anglés a mesma "Borgonya" ye dita Burgundy.

En a "Cronica de los Conquiridors" os mesmos burgundios son ditos burgunyones:

En a "Cronica de Morea" ya veyemos o chentilicio u etnonimo aplicau a lo pueblo de luenga neolatina:

 Historia 
Cuan l'Imperio Carolinchio d'os francos fue dividiu, Borgonya quedó fuera d'o Reino de Francia Occidental, y por o tractau de Verdún quedó en o Sacro Imperio Romano Chermanico.

O territorio de Borgonya sufrió muitos cambios de muga y divisions. A part occidental se convertió en o Ducau de Borgonya, que con o tiempo quedó en mans d'os Capetos, y rematará adhibindo-se a lo dominio reyal d'os reis de Francia. A part oriental se convertió en o Condau de Borgonya y dimpués Franco Condau (Condau Libre) pasará a mans d'os Habsburgo y fará parte de l'Imperio Espanyol.

Os duques de Borgonya aproveitoron a segunda fase d'a Guerra d'os Cient Anyos pa prener o control de muitos territorios entre o Reino de Francia y o Sacro Imperio Romano Chermanico. En o reinau de Loís XI de Francia se produce una luita contra Carlos o Temerario, duque de Borgonya. A la muerte de Carlos o Temerario o rei s'anexiona a lo dominio reyal o ducau de Borgonya, Artois y Picardía. Manimenos a sucesión d'a casa de Borgonya pasa a los Habsburgo por o matrimonio d'a filla de Carlos o Temerario con Maximiliano d'Austria en 1477.

 Bibliografía 
 Felipe Fernández-Armesto: Los hijos de Zeus. Pueblos, etnias y culturas de Europa. 1996 Grijalbo.
 Jean Sellier: Atlas de los pueblos de Europa Occidental. Editorial Paidós.

Categoría:Pueblos latinos
Categoría:Etnias de Francia